wickkiey/tamil-wikipedia-chunked huggingface dataset:
# சுமான்சி: வெல்கம் டூ தி ஜங்கிள்

## வரவேற்பு

### விமர்சனம்

- அழுகிய தக்காளிகள் நிறுவனம் சுமான்சி: வெல்கம் டூ தி ஜங்கிள் படத்திற்கு 6.2 மதிப்பென் வழங்கியது.
- மெட்டா கிரிட்டிக் நிறுவனம் இப்படத்திற்கு 100க்கு 58 மதிப்பென் வழங்கியது.
- போஸ்ட் டிராக் நிறுவனம் 84% மதிப்பென் வழங்கியது.
# சுமான்சி: வெல்கம் டூ தி ஜங்கிள்

## சுமான்சி 3

சுமான்சி 3 என்பது சுமான்சி: வெல்கம் டூ தி ஜங்கிள் படத்தின் தொடர்ச்சியாக படப்பிடிப்பில் உள்ள திரைப்படமாகும். சுமான்சி 3 படத்தின் படப்பிடிப்பு 2019 சனவரி மாதம் தொடங்கியது. இப்படம் 2019ல் டிசம்பர் 13 ஆம் தேதி வெளியிடப்படும் என கூறப்படுகிறது.
# சரவாக் இராச்சியம்

**சரவாக் இராச்சியம்** அல்லது **சரவாக் நாடு** (ஆங்கிலம்: *Raj of Sarawak*; அல்லது *State of Sarawak* (மலாய்: *Kerajaan Sarawak*) என்பது போர்னியோ தீவின் வடமேற்குப் பகுதியில் அமைந்து இருந்த ஒரு பிரித்தானியாவின் காப்பு நாடாகும். புரூணை சுல்தானகத்தில் இருந்து ஜேம்சு புரூக் *(James Brooke)* எனும் ஆங்கிலேயர் பெற்ற சில பகுதிகளைக் கொண்ட ஒரு சுதந்திர நாடாக சரவாக் நாடு உருவாக்கப்பட்டது.  
1850-ஆம் ஆண்டில் ஐக்கிய அமெரிக்காவும்; 1864-ஆம் ஆண்டில் ஐக்கிய இராச்சியமும் சரவாக் இராச்சியத்தைத் தனி நாடாக அங்கீகரித்தன.
# சரவாக் இராச்சியம்

## பொது

சரவாக் இராச்சியம் தனிநாடாக அங்கீகரிக்கப் பட்டதும், ஜேம்சு புரூக் புரூணையில் இருந்து மேலும் சில பகுதிகளைச் சரவாக் இராச்சியத்துடன் இணைத்துக் கொண்டார். இவரின் ஆட்சிக்கு எதிராக சரவாக் இராச்சியத்தில் பல கிளர்ச்சிகள் நடைபெற்றன. அந்தக் கிளர்ச்சிகளை அடக்குவதற்கு ஏற்பட்ட செலவுகளாலும், அக்காலக் கட்டத்தில் நிலவிய பொருளாதார மந்த நிலையினாலும், புரூக் பெரும் கடனாளியானார்.  
ஜேம்சு புரூக்கிற்குப் பின்னர் அவரின் மருமகன் சார்லசு புரூக் *(Charles Brooke)* ஆட்சிப் பொறுப்பை ஏற்றார். இவரின் ஆட்சியில் சரவாக் நாட்டின் பொருளாதாரம் ஏற்றம் கண்டது, அரசுக் கடன்கள் குறைந்தன. பொதுக் கட்டமைப்புகள் உருவாகின. 1888-ஆம் ஆண்டில் சரவாக் நாடு பிரித்தானியாவின் ஆளுகைக்கு உட்பட்ட காப்புநாடாக அறிவிக்கப்பட்டது.
# சரவாக் இராச்சியம்

## பொது

### சார்லசு புரூக்

பொருளாதார வளர்ச்சியை உயர்த்துவதற்காக, சார்லசு புரூக் சீனாவில் இருந்தும் சிங்கப்பூரில் இருந்தும் தொழிலாளர்களை வரவழைத்து வேளாண்மைப் பணிகளில் ஈடுபடுத்தினார். மிக விரைவிலேயே, மிளகு உற்பத்தியில் சரவாக் நாடு, உலகின் முன்னணி இடத்திற்கு வந்தது. அத்துடன் எண்ணெயும் இயற்கை மீள்ம உற்பத்தியிலும் முன்னிலைக்கு வந்தது.  
சார்லசு புரூக்கிற்குப் பின்னர் அவரின் மகன் சார்லசு வைனர் புரூக் *(Charles Vyner Brooke)* ஆட்சிப் பொறுப்பை ஏற்றார். ஆனால் இரண்டாம் உலகப் போர், மற்றும் சப்பானியரின் வருகை இந்த இராச்சியத்திற்கு ஒரு முடிவுப் புள்ளியாக அமைந்தது.
# சரவாக் இராச்சியம்

## பொது

### சார்லசு வைனர் புரூக்

சார்லசு வைனர் புரூக், ஆத்திரேலியாவில் தஞ்சம் அடைந்தார். 1942-இல் சரவாக் நாடு சப்பானியரின் இராணுவ ஆளுகைக்குக் கீழ் வந்தது. போரின் இறுதியில், 1946-இல் பிரித்தானிய முடியாட்சிக்கு உரிய குடியேற்ற நாடாகியது.  
பெரும்பாலான ஆஸ்திரேலிய, பிரித்தானியப் போர்க் கைதிகள் சரவாக்கில் சிறை வைக்கப் பட்டனர். பசிபிக் போர்க் காலத்தில் கூட்டுப் படைகள் கிழக்கில் தமது இருப்பை நிலை நிறுத்தினர். பின்னர் அவர்கள் போர்னியோ தீவை விடுவித்தனர்.
# சரவாக் இராச்சியம்

## சப்பானியப் படைகள்

இந்தக் காலப் பகுதியில், சரவாக்கின் முக்கிய நகரங்கள் குண்டுகளால் தாக்கப்பட்டன. 1945 ஆகத்து 15-இல் சப்பானியப் படைகள் சரண் அடைந்ததை அடுத்து போர் முடிவு அடைந்தது.  
1945 செப்டம்பரில் இருந்து சரவாக்கின் நிர்வாகம் பிரித்தானிய இராணுவத்தின் கட்டுப்பாட்டுக்குள் வந்தது. சார்லசு வைனர் புரூக், நாட்டின் நிர்வாகத்தைக் கவனிக்கும் பொருட்டு நாடு திரும்பினார், ஆனாலும், பின்னர் காலத்தில் அதன் நிருவாகத்தை பிரித்தானியாவிடம் ஒப்படைத்தார்.  
1946 சூலை 1-இல் சரவாக் பிரித்தானியாவின் முடியாட்சிக்கு உரிய குடியேற்ற நாடாகியது. இந்தச் சரவாக் இராச்சியம் 1963 செப்டம்பர் 16-இல் சரவாக் என்ற பெயரில் மலேசியக் கூட்டமைப்பில் ஒரு மாநிலமாக இணைந்தது.
# புதுச்சேரியில் உள்ள ஆறுகளின் பட்டியல்

இது **புதுச்சேரி ஒன்றியப் பகுதியில் உள்ள ஆறுகளின் பட்டியல் ஆகும்**.
# புதுச்சேரியில் உள்ள ஆறுகளின் பட்டியல்

## புதுச்சேரி மாவட்டம்

- செஞ்சி ஆறு
- குடுவையாறு
- மலட்டாறு
- பாம்பையர் ஆறு
- பெண்ணை ஆறு
# புதுச்சேரியில் உள்ள ஆறுகளின் பட்டியல்

## காரைக்கால் மாவட்டம்

- அரசலாறு
- நண்டலாறு
- நட்டாறு
- நூலாறு
- புரவதயனார் ஆறு
- திருமலைராஜன் ஆறு
- வாஞ்சியாறு
# புதுச்சேரியில் உள்ள ஆறுகளின் பட்டியல்

## மாஹே மாவட்டம்

- மாஹே ஆறு
- பொன்னியாறு
# புதுச்சேரியில் உள்ள ஆறுகளின் பட்டியல்

## யானம் மாவட்டம்

- கவுதமி ஆறு
# ராஜஸ்தான் ஆறுகளின் பட்டியல்

இது ராஜஸ்தான் நதிகளின் பட்டியல்.
# ராஜஸ்தான் ஆறுகளின் பட்டியல்

## பட்டியல்

- அர்வாரி நதி
- மகன் நதி
- பனாஸ் ஆறு
- பெராச் நதி
- பண்டி ஆறு
- பகவானி நதி
- சம்பல் ஆறு
- காம்பீர் நதி
- காகர் நதி
- கோமதி நதி (ராஜஸ்தான்)
- கர்ரி நதி
- ஜவாய் நதி
- ஜஹஜ்வாலி நதி
- காளி சிந்து நதி
- லூனி நதி
- ரூபாரல் ஆறு
- சபர்மதி நதி
- சர்சா ஆறு
- சரஸ்வதி நதி
- சாஹிபி நதி
- மேற்கு பனாஸ் நதி
# பக்கன் சிங் குலாஸ்தே

**பக்கன் சிங் குலாஸ்தே** (*Faggan Singh Kulaste*, பிறப்பு: 18 மே 1959) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தற்போது உருக்கு அமைச்சகம் மற்றும் ஊரக வளர்ச்சி அமைச்சகத்தின் இணை அமைச்சராக உள்ளார்.
# பக்கன் சிங் குலாஸ்தே

## அரசியல் வாழ்க்கை

இவர் 2019 ஆம் ஆண்டு நடந்த மக்களவைத் தேர்தலில், மாண்ட்லா தொகுதியிலிருந்து, பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் மே 2019 ஆம் ஆண்டு உருக்குத் துறை அமைச்சராக நியமிக்கப்பட்டார்.  
இவர் இதற்கு முன்பு 1996, 1998, 1999, 2004, 2014 ஆகிய ஆண்டுகளில் நடந்த மக்களவைத் தேர்தலில், இதே தொகுதியில் போட்டியிட்டு வெற்றிபெற்றார். ஆனால் 2009 ஆம் ஆண்டு நடந்த மக்களவைத் தேர்தலில், இந்திய தேசிய காங்கிரசு வேட்பாளரான, பசோரி சிங் மஸ்ராம் என்பவரிடம் தோல்வியடைந்தார்.  
இவர் 1999 ஆம் ஆண்டு வாஜ்பாய் அமைச்சரவையில், அமைச்சராகப் பணியாற்றினார்.
# வேலாயுத சுவாமி கோயில், உகந்தை

**உகந்தை மலை வேலாயுத சுவாமி கோயில்** இலங்கையில் புகழ் பெற்ற இந்துக் கோயில்களுள் முக்கியமானது. குன்றம் எறிந்த குமரவேள், அவுணர்குல மன்னனை அழித்த பின்னர் எறிந்த வேலானது ஆறு பொறிகளாகியது. அவற்றுள் முதன்மையானது இம்மலையில் தங்கிற்று என்பது ஐதிகம். முருகப்பெருமான் போருக்கு முன்னரும் பின்னரும் தங்கியிருக்க உகந்த பிரதேசமாகக் கருதி தங்கியிருந்தமையினால் இப்பெயர் பெற்றது எனலாம். ஈழத்து ஆறுபடைவீடுகளான திருப்படைகோயில்களுள் இதுவும் ஒன்றாகும்.
# வேலாயுத சுவாமி கோயில், உகந்தை

## வரலாறு

கொத்துப்பந்தரின் கீழ் முத்துக்குமரன் வீற்றிருந்த இத்தலத்தில், யாழ்ப்பாணத்து மார்க்கண்டு என்னும் வணிகர் 1885ஆம் ஆண்டு புதிய கோயில் ஒன்றை நிர்மாணித்ததாக வரலாறு கூறுகின்றது.  
அந்நேரம் இத்திருத்தலத்தின் வண்ணக்கராக சேகர ஸ்ரீ வர்ணதிசாநாயக்கா என்றும் முதியன்சே பண்டார மகாத்மியா என்றும் அழைக்கப்பட்ட ஒருவரை நியமித்தார்கள். இவர் தமிழ் மொழியை நன்கு அறிந்த பாணமையைச் சேர்ந்தவராவார். இவர்தான் இக்கோயிலின் முதலாவது வண்ணக்கர் என்ற இடத்தை வகித்தார். பின்னர் இவருடைய பரம்பரையினரே இன்றுவரை வண்ணக்கராகக் கடமை புரிகின்றனர் என்றும் கூறலாம்.  
கதிர்காம விழாக் காலத்தையொட்டியே இங்கும் திருவிழா முன்னெடுக்கப்பட்டு வருகின்றது. கதிர்காமம் செல்லும் பக்தர்கள் இங்கு தங்கிச் செல்வது வழக்கம் ஆகும்.  
உகந்தை திருமுருகன் ஆலயத்தின் விருட்சம் வெள்ளை நாவல் மரமாகும். ஆலயம் அருகேயுள்ள இருகுன்றுகளில் வள்ளியம்மனும், வேற்சாமியும் கோயில் கொண்டுள்ளனர். இவ்விரு குன்றங்களிலும் அமைந்துள்ள ஏழு நீர்ச்சுனைகளில் மூழ்கி நீராடினால் புண்ணியம் என நம்பப்படுகிறது.மலையடிவாரத்தில், தலவிருட்சமருகே பிள்ளையாருக்கு ஒரு திருமுன் உண்டு. திருவிழாக்காலங்களில், இரவு திருவீதியுலாவைத் தொடர்ந்து, முருகப்பெருமான் திருட்டுத்தனமாக வள்ளியம்மனைச் சந்திக்கும் "மலைத்திருவிழா" நடப்பதும், குன்றிலிருந்து இறங்கும்போது, அண்ணனுக்கு வெட்கப்பட்டு தன் ஆலயம் நோக்கி ஓடுவதும், இங்குள்ள சுவாரசியம்.  
ஈழத்தைப் பொறுத்தவரை சிங்களவரும் தமிழரும் முருகப் பெருமானைத் தரிசிக்க ஒன்றுகூடும் இடங்களுள் கதிர்காமத்திற்கு அடுத்ததாக உகந்தை ஸ்ரீ முருகன் ஆலயத்தைக் குறிப்பிடலாம்.
# ஊசுட்டேரி ஏரி

**ஊசுட்டேரி ஏரி** புதுச்சேரி மற்றும் தமிழ்நாட்டின் பகுதிகளில் அமைந்துள்ள ஒரு ஏரி ஆகும். ஊசுடு என்ற கிராமத்தில் அமைந்திருப்பதால் இந்த ஏரி ஊசுடு ஏரி என்றும் அழைக்கப்படுகிறது. இந்த ஏரி 800 ஹெக்டேர் பரப்பளவில் உள்ளது. இதில் 390 ஹெக்டேர் புதுச்சேரியிலும் மீதமுள்ள பகுதிகள் தமிழ்நாட்டிலும் உள்ளது. இது புதுச்சேரியின் மிகப்பெரிய ஏரி ஆகும்.
# வசீரிஸ்தான்

வசீரிஸ்தானின் அமைவிடம் (பச்சை நிறம்)]]  
வடக்கு வசீரிஸ்தான் (ஊதா நிறம்) மற்றும் தெற்கு வசீரிஸ்தான் (நீல நிறம்)]]  
**வசீரிஸ்தான்** (**Waziristan**) (பஷ்தூ மற்றும் , பாகிஸ்தான் நாட்டின் கைபர் பக்துன்வா மாகாணத்தின் தென்மேற்கு பகுதியில், ஆப்கானித்தான் எல்லையை ஒட்டி அமைந்த பகுதியாகும். வசிரிஸ்தானின் பரப்பளவு 11,585 ச.கி.மீ. ஆகும். இது பெஷாவருக்கு தெற்கில் 364 கி.மீ. (226.2 மைல்) தொலைவிலும்; ஆப்கானித்தான் தலைநகர் காபூலுக்கு தெற்கில் 442 கி.மீ. (274.6 மைல்) தொலைவிலும் உள்ளது.  
வசீரிஸ்தானில் பஷ்தூ மொழி பேசும் இசுலாமிய பஷ்தூன் பழங்குடிகள் அதிகம் வாழ்கின்றனர். வசிரிஸ்தான் நிர்வாக வசதிக்காக தெற்கு வசீரிஸ்தான் மற்றும் வடக்கு வசீரிஸ்தான் என இரண்டு மாவட்டங்களாக பிரிக்கப்பட்டுள்ளது.  
2018-வரை வசீரிஸ்தான் பாகிஸ்தான் அரசின் நேரடி நிர்வாகத்தில் இருந்த பழங்குடிப் பகுதிகளில் இருந்தது. 2018 முதல் இப்பகுதி கைபர் பக்துன்வா மாகாணத்தின் கீழ் தெற்கு வசீரிஸ்தான் மற்றும் வடக்கு வசீரிஸ்தான் மாவட்டங்களாக உள்ளது.  
2017 மக்கள்தொகை கணக்கெடுப்பின் படி, வடக்கு வசீரிஸ்தான் மாவட்டத்தின் மக்கள்தொகை5,43,254தெற்கு வசீரிஸ்தான் மாவட்டத்தின் மக்கள்தொகை 6,74,065 ஆகும்..வசீரிஸ்தான் மலைப்பகுதிகளில் ஆப்கானித்தான் தலிபான்களின் தீவிரவாத செயல்களின் கூடாரமாக விளங்குவதை, கட்டுப்படுத்த பாகிஸ்தான் அரசு நடவடிக்கை எடுத்து வருகிறது.
# தேவலர்

இந்து மதத்தில், 'தேவலர் ' என்பவர் பெரிய' ரிஷி 'அல்லது முனிவர்களில் ஒருவர். அவர் நாரதர் மற்றும் வியாசர் போன்றவர்கள் போல ஒரு சிறந்த அதிகாரியாக ஒப்புக் கொள்ளப்படுகிறார், மேலும் அர்ஜுனனால் பகவத் கீதை (10.13) யில் குறிப்பிடப்படுகிறார்.
# தேவலர்

## பிறப்பு

தேவாங்க புராணத்தின் படி, தேவலர் தேவாங்கர் சமூகத்தின் மூலாதாரமாக விளங்குகிறார். அனைவருக்கும் ஆடை வழங்கி வந்த "அக்னி மனு" வீடு பேறு பெற்ற பிறகு துணிகளுக்கான தேவை மிக அதிகமானது. ஆடைகளை உருவாக்கவும் உலகிற்கு நெசவு செய்ய கற்றுக் கொடுக்கவும் சிவபெருமானின் மூன்றாவது கண்ணிலிருந்து தேவலர் உருவானார் (அல்லது சிவபெருமானின் இதயத்தில் இருந்து என கொள்ளலாம்) .
# தேவலர்

## தேவலரின் பங்கு

விஷ்ணுவின் தாமரை தொப்புளில் இருந்து நூல் பெற்று வரும் வழியில் ஐந்து அசுரர்களின் ஒரு குழு அவரைத் தாக்கியது, அமாவாசை இருட்டில் அவர்கள் வலிமை மிக அதிகமாக இருந்தது. தேவலர் விஷ்ணுவின் சக்கரத்தை கொண்டு போராடி தோற்றார், கடைசியில் அவரை பாதுகாக்க சக்தி அம்மனை வேண்டினார். தேவி சக்தி மகிமையுடன் இருளை விரட்டும் பிரகாசமான கிரீடம் அணிந்து, சூலம் மற்றும் இதர ஆயுதங்களை கையில் கொண்டு சிங்கத்தின் மீது தோன்றினார். கடைசியாக அவர் அசுரர்களை கொன்றார். அவ்வசுரர்களுடைய இரத்தம் வெள்ளை, கருப்பு, சிவப்பு, பச்சை மற்றும் மஞ்சள் நிறத்தில் இருந்தது. அவ்வசுரர்களுடைய வண்ணமயமான இரத்தத்தில் தேவலர் நூலை சாயம் ஏற்றினார்.அன்று முதல் அந்த அம்மன், சௌடேஸ்வரி அல்லது சவுடேசுவரி (சௌட / சவுட / சூட = பிரகாசம்) என்று அறியப்பட்டார். பின்னர், ஒவ்வொரு அமாவாசை நாளிலும் அவளை வணங்கும்படி தேவலருக்கு அறிவுரை கூறினார். பின்னர் தேவலர் இமயமலையின் தெற்கு பகுதிக்கு சென்று, ஆமோத நகரை தலைநகராக கொண்டு சகர நாட்டினை ஆண்டார். புதிய ஆடைகளை நெய்து மும்மூர்த்திகள், முப்பெரும்தேவிகள், தேவர் , அசுரர், கந்தர்வர், கின்னறர் மற்றும் சாதாரண மக்களுக்கு கொடுத்தார். தேவலர் மகாதேவரின் அங்கத்திலிருந்து தோன்றியதாலும், தேவர்களின் உடல் அங்கங்களை மறைப்பதற்கு துணிகளை அளித்தாலும் , அவரது சமூகத்தினர் தேவாங்கர் (அங்க= உடல்) என பெயரிடப்பட்டனர்.
# தேவலர்

## திருமணம்

சூரியதேவனின் சகோதரி தேவதத்தையை மணந்தார். எனவே சூரியன் தேவாங்கர்களின் முதல் சம்பந்தி ஆவார். பின்னர் ஆதி சேடனின் மகள் சந்திரரேகையை மணந்தார், எனவேதான் தேவாங்க மக்கள் சேடர் / ஜேண்டர் என்று அழைக்கப்படுகிறார்கள். பின்னர் அசுரராஜன் வக்கிரதந்தனின் மகள் அக்னி தத்தையை மணந்தார். தேவலரைப் பின்பற்றுபவர்கள் தேவாங்க அல்லது தேவாங்கர் என்று அழைக்கப்படுகின்றனர். தேவலரின் பிரதான தெய்வம் ஸ்ரீ ராமலிங்க சௌடேஸ்வரி அம்மன் ஆவார்.
# கைபர் மாவட்டம்

| name =கைபர் மாவட்டம்
| native_name = خېبر
| native_name_lang = ps
| settlement_type = மாவட்டம்  
| image_skyline = View of Khyber Agency Mountains from Phase 7, Hayatabad.jpg
| image_alt =
| image_caption =  
| image_map = Pakistan - Khyber Pakhtunkhwa - Khyber.svg
| map_alt =
| map_caption =
| coordinates =  
| subdivision_type = நாடு
| subdivision_name = பாகிஸ்தான்
|subdivision_type1 = மாகாணம்
|subdivision_name1 = கைபர் பக்துன்வா மாகாணம்  
| established_title = நிறுவப்பட்ட ஆண்டு
| established_date = 2018  
| seat_type = தலைமையிடம்
| seat = லண்டி கோத்தல்
| parts_type = நடுவண் நிர்வாகத்தில் பழங்குடிப் பகுதிகள்
| parts_style = para
| p1 =
| p2 =  
| government_footnotes =
| government_type =
| leader_title =
| leader_name =  
| area_footnotes =
| area_total_km2 = 2576  
| elevation_footnotes =
| elevation_m =
| elevation_max_footnotes =
| elevation_max_m =
| elevation_min_footnotes =
| elevation_min_m =  
| population_footnotes =
| population_total = 986,973
| population_as_of = 2017
| population_density_km2 = auto  
| timezone1 = பாகிஸ்தான் சீர் நேரம்
| utc_offset1 = +5  
| postal_code_type =
| postal_code =
| iso_code =  
| blank_name_sec1 = மொழிகள்
| blank_info_sec1 = பஷ்தூ மொழி (99.6%)
|-
! ஆண் !! பெண் !! மொத்தம்
|-
| கைபர் || 57.2% || 10.1% || 34.2%
|}
# கைபர் மாவட்டம்

## தீவிரவாத நடவடிக்கைகள்

2001-இல் கைபர் முகமையில் முகாமிட்டிருந்த தலிபான் மற்றும் பாகிஸ்தான் தீவிரவாதக் குழக்களை, பாகிஸ்தான் இராணுவ உதவியுடன், ஐக்கிய அமெரிக்கப் படைகள் விரட்டியடித்தது.
# கைபர் மாவட்டம்

## புகழ் பெற்றவர்கள்

- சாகித் அஃபிரிடி, துடுப்பாட்டக்காரர்.
# கைபர் மாவட்டம்

## இதனையும் காண்க

- நடுவண் நிர்வாகத்தில் பழங்குடிப் பகுதிகள்
- தெற்கு வசீரிஸ்தான்
- வடக்கு வசீரிஸ்தான்
- வசீரிஸ்தான்
- பன்னு மாவட்டம்
- கைபர் பக்துன்வா மாகாணம்
- வடமேற்கு எல்லைப்புற மாகாணம் (1901-2010)
# பா. சரவணன்

**பா. சரவணன்** (P. Saravanan) ஒரு இந்திய அரசியல்வாதியும், தமிழகத்தின் 15 ஆவது சட்டமன்றத்தின் உறுப்பினரும் ஆவார். இவர் ஒரு மருத்துவர். மதுரையில் நரிமேடு பகுதியில் மருத்துவமனை நடத்தி வருகிறார். 2019 ஆம் ஆண்டு மே மாதம் 19 ஆம் நாள் தமிழகத்தில் 22 சட்டமன்றத் தொகுதிகளுக்கான இடைத்தேர்தலில், திருப்பரங்குன்றம் சட்டமன்றத் தொகுதியில், திராவிட முன்னேற்றக் கழகத்தின் வேட்பாளராகப் போட்டியிட்டார். இந்தத் தேர்தலில் மருத்துவர் பா. சரவணன் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் முனியாண்டியை விட 2396 வாக்குகள் அதிகம் பெற்று வெற்றி பெற்றார். 2021 சட்டமன்ற தேர்தலில் திமுக சார்பில் போட்டியிட வாய்ப்பளிக்காததால், அதிருப்தியடைந்த அவர், தமிழக பாஜக தலைவர் எல்.முருகன் தலைமையில் பாஜகவில் இணைந்தார்.
# பா. சரவணன்

## திரைத்துறை பங்களிப்பு

இவர் முன்னதாக 'அகிலன்', 'சரித்திரம் பேசு' ஆகிய திரைப்படங்களில் நடித்துள்ளார். இவர் நடித்து வெளிவரவுள்ள தமிழ்த்திரைப்படம் 'அரண்டவனுக்கு இருண்டதெல்லாம் பேய்' ஆகும்.
# கொரியன் தொடர்

**கொரியன் தொடர்** அல்லது **கே-ராமா** என்பது தென்கொரிய நாட்டில் தயாரித்து ஒளிபரப்பாகும் தொலைக்காட்சி தொடரை குறிக்கும். இந்த தொடர்கள் உலகம் முழுவதும் மிகவும் பிரபலமானது. இது கொரியன் கலாச்சாரத்தில் கொரியன் வாவ் என்று அழைக்கப்பட்டு உலகம் முழுவது பல மொழிகளில் உப தலைப்புடன் மற்றும் மொழுமாற்றம் செய்யப்பட்டு வெளியாகின்றது. 2003ஆம் ஆண்டு ஒளிபரப்பான *டே ஜங் காம்* என்ற தொடர் 91 நாடுகளில் ஒளிபரப்பானது. இந்த தொடர் தமிழ் மொழியிலும் மொழிமாற்றம் செய்யப்பட்டு இலங்கை தமிழ் தொலைக்காட்சியில் ஒளிபரப்பானது என்பது குறிப்பிடத்தக்கது.
# கொரியன் தொடர்

## தோற்றம்

தென் கொரியன் தொடர்கள் 1960 ஆம் ஆண்டு காலப்பகுதியில் குறும் தொடர்கள் வடிவில் தயாரிக்கப்பட்டு ஒளிபரப்பு செய்யப்பட்டது. இயக்குநர், எழுத்தாளர், வசனகர்த்தா, ஒளிப்பதிவாளர் என எல்லோரும் ஒன்றாக சேர்த்து தொடரை தயாரிக்கும் வழக்கம் கொரியன் தொலைக்காட்சி துறைக்கு உண்டு. கொரியன் தொடர் தமிழ் தொடரையும் விட முற்றும் வேறு பட்டு தயாரிப்பதுடன் நேர வித்தியாசத்துடனும் ஒளிபரப்பி வருகின்றது. ஒரு தொடர் 12 முதல் 24 அத்தியாயங்களுடன் ஒவ்வொரு பருவங்களாக 60 நிமிடங்கள் ஒளிபரப்பு செய்து வருகிறது. வரலாற்று தொடர்கள் 50 முதல் 100 ஆத்தியாயங்களுடன் ஒளிபரப்பும் வழக்கமும் உண்டு.  
ஒளிபரப்பும் நேரம் இரவு 10 மணி முதல் 11 மணி வரை தொடர்ந்து 2 நாட்கள் என்ற விகிதத்தில் திங்கள் மற்றும் செவ்வாய், புதன் மற்றும் வியாழன், வியாழன் வெள்ளி அல்லது சனி - ஞாயிறு போன்ற நாட்களில் தொடர்கள் ஒளிபரப்பு செய்து வருகின்றது. காலை நேர தொடர், மாலை நேர தொடர் என்ற பிரிவில் 100 முதல் 120 அத்தியாயங்களுடன் 45 நிமிட தொடர்களும் தயாரிக்கும் ஒளிபரப்பும் வழக்கமும் உண்டு.  
கொரியன் மொழியில் முன்குவா ஒலிபரப்பு கார்ப்பரேஷன் தொலைக்காட்சி, கொரியன் ஒலிபரப்பு அமைப்பு தொலைக்காட்சி, சியோல் ஒலிபரப்பு அமைப்பு தொலைக்காட்சி, ஓரியன் சினிமா நெட்வொர்க் தொலைக்காட்சி, டிவிஎன், ஜெரிபிசி தொலைக்காட்சி போன்ற தொலைக்காட்சி சேவைகள் தற்பொழுது இயக்கி வருகின்றது. ஒவ்வொரு தொலைக்காட்சியிலும் வித்தியாசமான வகை தொடர்கள் ஒளிபரப்பாகி வருகின்றது. உதாரணம்: ஓரியன் சினிமா நெட்வொர்க் என்ற தொலைக்காட்சியில் திகில், பரபரப்பு, அதிரடி போன்ற வகை தொடர்கள் மட்டும் தான் ஒளிபரப்பாகிறது.
# Module:Location map/data/Europe

return {
name = 'ஐரோப்பா',
y = '55.11 - 153.610*( cos( 52* pi/180)*sin( $1*pi/180 ) - sin( 52*pi/180 )*cos( $1*pi/180 )*cos( ($2-10)*pi/180 ) ) * ( ((1 + sin( $1*pi/180 )*sin( 52*pi/180 ) + cos( $1*pi/180 )*cos( 52*pi/180 )*cos( ($2-10)*pi/180 ) ) *0.5)^ -0.5)',
x = '131.579*( cos( $1*pi/180 )*sin( ($2-10)*pi/180 ) ) * ( ((1 + sin( $1*pi/180 )*sin( 52*pi/180 ) + cos( $1*pi/180 )*cos( 52*pi/180 )*cos( ($2-10)*pi/180 ) ) *0.5)^ -0.5) - (-36.388)',
image = 'Europe blank laea location map.svg',
image1 = 'Europe relief laea location map.jpg'
}
# கரியபெருமாள் வலசை

**கரியபெருமாள் வலசை ** (KARIYAPERUMALVALASAI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கரியபெருமாள் வலசை

## அமைவிடம்

பாவக்கல் ஊராட்சிக்கு உட்பட்ட இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 62 கிலோமீட்டர் தொலைவிலும், மாநிலத் தலைநகரான சென்னையில் இருந்து 240 கிலோமீட்டர் தொலைவிலும் உள்ளது.
# கம்மைட்டு

**கம்மைட்டு** (*Gummite*) என்பது யுரேனியத்தின் படிக உருவமற்ற கனிமங்களின் கலவையாகும். மஞ்சள் நிறத்திலுள்ள இக்கலவையில் யுரேனியத்தின் ஆக்சைடுகள், சிலிக்கேட்டுகள், நீரேற்றுகள் போன்றவை கலந்துள்ளன. யுரேனைட்டிலிருந்து இக்கனிமம் வழிப்பெறுதியாகப் பெறப்படுகிறது. கோந்து போன்ற ஒளிர்வைப் பெற்றிருப்பதால் இதற்கு கம்மைட்டு எனப் பெயரிடப்பட்டது.  
மேலும், இக்கனிமம் கிடைக்கக் கூடிய வெவ்வேறு இடங்களைப் பொறுத்து பல்வேறு பெயர்களில் அழைக்கப்படுகிறது. செருமன் நாட்டின் எலியாசு சுரங்கத்தில் கிடைக்கும் கனிமம் எலியாசைட்டு என்றும், சுப்பீரியர் ஏரியில் கிடைக்கும் கனிம வகை கோரசைட்டு என்றும் பிட்டினைட்டு, பெச்சூரன், உராங்கம்மிட், யுரேனோகம்மைட்டு என்று பலபெயர்களால் கம்மைட்டு அழைக்கப்படுகிறது.
# அஸ்வினி குமார் சௌபே

**அஸ்வினி குமார் சௌபே** (*Ashwini Kumar Choubey*, பிறப்பு: 02 சனவரி, 1953) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் தற்போது இந்திய அரசின் நுகர்வோர் நலன், உணவு மற்றும் பொது விநியோக அமைச்சகம் மற்றும் சுற்றுச்சூழல் மற்றும் வனங்கள் அமைச்சகத்தில் இணை அமைச்சராக உள்ளார்.
# அஸ்வினி குமார் சௌபே

## அரசியல் வாழ்க்கை

இவர் 2014 ஆம் ஆண்டு நடந்த மக்களவைத் தேர்தலில், புக்சர் தொகுதியிலிருந்து, பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் பீகார் மாநிலத்தின் முன்னாள் சுகாதார அமைச்சராக இருந்தார். இவர் 2014 ஆம் ஆண்டு நடந்த மக்களவைத் தேர்தலில் போட்டியிடுவதற்கு முன்பு, பீகார் மாநிலத்தில் உள்ள பாகல்பூர் தொகுதியில் போட்டியிட்டு, பீகார் சட்டமன்ற உறுப்பினராக இருந்தார். பின்னர் 03 செப்டம்பர் 2017 அன்று, நரேந்திர மோடியின் முதலாவது அமைச்சரவையில், சுகாதாரம் மற்றும் குடும்பநலத்துறை அமைச்சராக பொறுப்பேற்றார்.  
பின்னர் 2019 ஆம் ஆண்டு நடந்த மக்களவைத் தேர்தலில், மீண்டும் அதே தொகுதியில் போட்டியிட்டு, வெற்றி பெற்றார். பின்பு நரேந்திர மோடியின் இரண்டாவது அமைச்சரவையில், மீண்டும் சுகாதாரம் மற்றும் குடும்பநலத்துறை அமைச்சராக நியமிக்கப்பட்டார்.  
இவர் தற்போது நுகர்வோர் நலன், உணவு மற்றும் பொது விநியோக அமைச்சகம் மற்றும் சுற்றுச்சூழல் மற்றும் வனங்கள் அமைச்சகத்தில் இணை அமைச்சராக உள்ளார்.
# 1389

**1389** (**MCCCLXXXIX**) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டு ஆகும்.
# 1389

## நிகழ்வுகள்

- பெப்ரவரி 24 &ndash; நோர்வே, டென்மார்க் அரசி முதலாம் மார்கரெட் சுவீடன் மன்னர் ஆல்பர்ட்டை சமரில் வென்று மூன்று நாடுகளுக்கும் பேரரசியானார். ஆல்பர்ட் சிரைப்பிடிக்கப்பட்டார்.
- மே 19 &ndash; முதலாம்ம் வசீலி மாஸ்கோவின் இளவரசரானார்.
- சூன் 15 &ndash; கொசோவோ போர்: உதுமானியர் செர்பிய மற்றும் கிறித்தவக் கூட்டுப் படைகளை வென்றனர். சுல்தான் முதலாம் முராட், செர்பிய இளவரசர் லசார் ஆகியோர் கொல்லப்பட்டனர்.
- சூன் 15 &ndash; முதலாம் முராது கொல்லப்பட்டதை அடுத்து முதலாம் பயெசிது உதுமானியப் பேரரசரானார்.
- சூன் 15 &ndash; மூன்றாம் இசுடெஃபான் செர்பியாவின் மன்னரானார்.
- சூலை 18 &ndash; நூறாண்டுப் போர்: இங்கிலாந்தும் பிரான்சும் அமைதி உடன்படிக்கையில் கையெழுத்திட்டன.
- நவம்பர் 2 &ndash; ஆறாம் அர்பனுக்குப் பின்னர் ஒன்பதாம் பொனிபசு 203-வது திருத்தந்தையாகப் பதவியேற்றார்.
- உதுமானியப் பேரரசில் இருந்து தமது நாடுகளைக் காக்கும் முகமாக வலாச்சியா மன்னர் முதலாம் மெர்சியாவுக்கும், போலந்து மன்னர் இரண்டாம் விளாதிசுலாவ் சகியெல்லோவிற்கும் இடையில் உடன்பாடு எட்டப்பட்டது.
- இரண்டாம் ஜாஜி எகிப்தின் மம்லுக் சுல்தானாகப் பதவியேற்றார்.
- ஹயாம் வுரூக்கிற்குப் பின்னர் விக்கிரமவர்தனன் மயாபாகித்து பேரரசராக (இன்றைய இந்தோனேசியாவில்) முடிசூடினார்.
- தில்லி சுல்தான் துக்ளக் கான் கொல்லப்பட்டார். அவரது சகோதரர் அபூ பக்கீர் ஷா சுல்தானாகப் பதவியேற்றார்.
# 1389

## இறப்புகள்

- அக்டோபர் 15 &ndash; ஆறாம் அர்பன் (திருத்தந்தை) (பி. 1318)
- ஹயாம் வுரூக், மயாபாகித்து பேரரசர் (பி. 1334)
# 1473

**1473** (**MCDLXXIII**) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டாகும்.
# 1473

## நிகழ்வுகள்

- பெப்ரவரி 12 &ndash; இப்னு சீனாவின் *மருத்துவ நியதி* என்ற நூலின் முதலாவது முழுமையான இலத்தீன் மொழிபெயர்ப்பு மிலன் நகரில் வெளியிடப்பட்டது.
- ஆகத்து 15 &ndash; வத்திக்கான் நகரில் சிஸ்டைன் சிற்றாலயத்திற்கான கட்டுமானப் பணிகள் ஆரம்பமாயின.
- மோல்தாவியாவின் மன்னர் இசுட்டீவன் உதுமானியருக்கு திறை செலுத்த மறுத்ததை அடுத்து, உதுமானியர் 1475 இல் மோல்தாவியா மீது படையெடுத்துப் பெரும் தோல்வியடைந்தனர்.
- மூன்றாம் சடையவர்மன் குலசேகரனிற்குப் பின்னர் அழகன் பெருமாள் பராக்கிரமன் பாணிட நாட்டின் மன்னனானார்.
# 1473

## பிறப்புகள்

- பெப்ரவரி 19 &ndash; நிக்கோலாஸ் கோப்பர்னிக்கஸ், போலந்து வானியலாளர், கணிதவியலாளர் (இ. 1543)
- தாமஸ் வோல்சி, ஆங்கிலேய உயராட்சித் தலைவர், கருதினால் (இ. 1530)
# நல்லமுத்துக் கவுண்டர் மகாலிங்கம் கல்லூரி

**நல்லமுத்து கவுண்டர் மகாலிங்கம் கல்லூரி** என்பது தமிழ்நாட்டின், கோயம்புத்தூர் மாவட்டம், பொள்ளாச்சியில்ல் அமைந்துள்ள ஒரு கலை அறிவியல் கல்லூரி ஆகும். இக்கல்லூரி 1957ஆம் ஆண்டு நிறுவப்பட்டது. இந்த கல்லூரி பாரதியார் பல்கலைக்கழகம் இணைவு பெற்றுள்ளது. இந்த கல்லூரி கலை, வர்த்தகம் மற்றும் அறிவியல் ஆகிய துறைகளில் பல்வேறு படிப்புகளை வழங்குகிறது.
# நல்லமுத்துக் கவுண்டர் மகாலிங்கம் கல்லூரி

## வரலாறு

பொள்ளாச்சி மற்றும் உடுமலைப்பேட்டை வட்டங்களில் உயர்நிலைக் கல்வி முடித்து வருபவர்களுக்கு அடுத்தகட்ட கல்வித் தேவைகளை அளிக்க வேண்டும் எனும் நோக்கத்திற்காக, 1957ஆம் ஆண்டில் பொள்ளாச்சியில் எஸ். பி. நல்லமுத்துக் கவுண்டர் அவர்களைத் தலைவராகவும், அருட்செல்வர். **நா. மகாலிங்கம்** அவர்களைச் செயலராகவும் கொண்டு பொள்ளாச்சிக் கல்விக் கழகம் என்ற ஒரு அமைப்பு ஏற்படுத்தப் பெற்றது. இந்த அமைப்பின் மூலம் சூலை 12, 1957-ல் இக்கல்லூரி எஸ். பி. நல்லமுத்துக் கவுண்டர் அவர்களால் தொடங்கப்பட்டது. தொடக்கத்தில் 160 மாணவர்களைக் கொண்டு 26 ஏக்கர் நிலப்பரப்பில் பல்கலைக்கழகப் புகுமுக (PUC) வகுப்புக்களுடன் செயல்படத் தொடங்கியது.
# நல்லமுத்துக் கவுண்டர் மகாலிங்கம் கல்லூரி

## துறைகள்

### அறிவியல்

- கணிதம்
- இயற்பியல்
- வேதியியல்
- கணினி அறிவியல்
- தாவரவியல்
- விலங்கியல்
# நல்லமுத்துக் கவுண்டர் மகாலிங்கம் கல்லூரி

## துறைகள்

### கலை

- தமிழ்
- ஆங்கிலம்
- வரலாறு
- பொருளியல்
# நல்லமுத்துக் கவுண்டர் மகாலிங்கம் கல்லூரி

## துறைகள்

### வணிகம்

- வணிகவியல்
- கணினி பயன்பாடுகளுடன் கூடிய வணிகவியல்
# நல்லமுத்துக் கவுண்டர் மகாலிங்கம் கல்லூரி

## அங்கீகாரம்

நல்லமுத்துக் கவுண்டர் மகாலிங்கம் புது தில்லியில் உள்ள பல்கலைக்கழக மானியக் குழு (இந்தியா)(யுஜிசி) அங்கீகரித்துள்ளது.
# விக்னேஷ்காந்த்

**விக்னேஷ்காந்த் (**RJ Vigneshkanth) இந்தியத் திரைப்பட நடிகர் ஆவார். இவர் முதன்மையாக தமிழ்த் திரைப்படங்களில் நடித்து வருகிறார். இவர் மீசைய முறுக்கு (2017 திரைப்படம்) திரைப்படத்தில் ஜீவா எனும் கதாப்பாத்திரத்தில் நடித்தார். யூடியூப் வலைத்தளத்தில் ஸ்மைல் சேட்டை எனும் நிகழ்ச்சியைத் தொடங்கியதன் மூலம் பரவலாக அறியப்பட்டார். நெஞ்சமுண்டு நேர்மையுண்டு ஓடு ராஜா திரைப்படத்தில் பாடலாசிரியராக ஆனார்.**
# விக்னேஷ்காந்த்

## திரைப்பட வாழ்க்கை

| 2016 | சென்னை 28 -2 | துடுப்பாட்ட வர்ணனையாளர் | கௌரவத் தோற்றம் |
| --- | --- | --- | --- |
| 2017 | மீசைய முறுக்கு (2017 திரைப்படம்) | ஜீவா | முதல் படம் |
| 2019 | தேவ் | விக்கி |  |
| நட்பே துணை | பிரபாகரனின் நண்பன் |  |  |
| மெஹந்தி சர்கஸ் | ஜீவாவின் நண்பன் |  |  |
| நெஞ்சமுண்டு நேர்மையுண்டு | விக்கி |  |  |
| *களவாணி 2* | படப்பிடிப்பில் |  |  |
| *காசுமோசா* | படப்பிடிப்பில் |  |  |
| *ஓடவும் முடியாது ஒளியவும் முடியாது* | படப்பிடிப்பில் |  |  |
| *ஜெயிக்கிற குதிர* | Delayed | } |  |
# சூக்கும உடல்

**சூக்கும உடல்** (*astral body*) அல்லது **ஒளியுடல்** (*aura*) என்பது இந்திய யோக சாத்திரங்களில் மூவுடல்கள் என அழைக்கப்படும் உடல்களில் ஒன்று. ஏனையவை தூல உடல், காரண உடல் ஆகும். இதற்கான ஆதாரங்களை திருமூலரின் . கீழ் காணும் பாடல் மூலம் அறியலாம்.  
"மெய்யினில் தூலம் மிகுத்த முகத்தையும் பொய்யினில் சூக்குமம் பொருந்தும் உடலையும் கையினில் துல்லியம் காட்டும் உடலையும் ஐயன் அடிக்குள் அடங்கும் உடம்பே"
-திருமந்திரம் 2130
# தூல உடல்

**தூல உடல்** அல்லது **பெளதீக உடல்** என்று அழைக்கபடுவது நிலம், நீர், நெருப்பு, காற்று, ஆகாசம் ஆகிய ஐம்பூதங்களால் ஆன பெளதீக உடல் ஆகும். இந்திய யோக சாஸ்திரங்களில் மூவுடல்கள் என அழைக்கப்படும் உடல்களில் இதுவும் ஒன்று. முறையே தூல உடல், (Physical Body) , சூக்கும உடல் (Astral Body), காரண உடல் ( (Causal Body) என மூன்று வகைப்படும். இதற்கான ஆதாரங்களை திருமூலரின் திருமந்திரங்களில் பாடல் எண் 2122ல் "காயப்பை யொன்று சரக்கு பலவுள" எனத் தொடங்கும் பாடல் மூலம் அறியலாம்.  
தூல உடலை திருமூலர் காயப்பை என உவமைப் படுத்துகிறார். காயம் = உடல்; பை = கொள்கலம் என்ற இரு வார்த்தைகளை இணைத்து காயப்பை என கூறுகிறார்.
# தூல உடல்

## இவற்றையும் காண்க

- மூவுடல் தத்துவம்
- சூக்கும உடல்
- காரண உடல்  
- திருமூலர் திருமந்திரம் பாடல் 2122 ல் தூல உடல் பற்றிய சான்றுகளை காணலாம்
- ஆன்மா- தூல உடல் - ஞான சபை விளக்கம்
# Module:ISO 639/data/altnames
# Module:ISO 639/data/ISO 639-5
["tut:tuw"]={part5="tuw",part2="",name="Tungus languages"},
["urj"]={part5="urj",part2="",name="யூரலிய மொழிகள்"},
["nai:wak"]={part5="wak",part2="wak",name="Wakashan languages"},
["ine:sla:zlw:wen"]={part5="wen",part2="wen",name="Sorbian languages"},
["tut:xgn"]={part5="xgn",part2="",name="Mongolian languages"}, --Mongolian (mn/mon) is a macrolanguage covered by this collection code
["nai:xnd"]={part5="xnd",part2="",name="Na-Dene languages"},
["esx:ypk"]={part5="ypk",part2="ypk",name="Yupik languages"},
["sit:zhx"]={part5="zhx",part2="",name="Chinese (family)"}, --Chinese (zh/zho/chi) is a macrolanguage covered by this collection code
["ine:sla:zle"]={part5="zle",part2="",name="East Slavic languages"},
["ine:sla:zls"]={part5="zls",part2="",name="தென் சிலாவிய மொழிகள்"},
["ine:sla:zlw"]={part5="zlw",part2="",name="West Slavic languages"},
["nic:alv:znd"]={part5="znd",part2="znd",name="Zande languages"} --Zande (individual language) (zne) is an individual language covered by this collection code
}
# விக்கிரமவர்தனன்

**விக்கிரமவர்தனன்** (*Wikramawardhana*) சாவக மன்னரும், கயாம் வுரூக்கிற்குப் பின்னர் மயாபாகித்து பேரரசின் 5வது மன்னராக 1389 முதல் 1429 வரை பதவியில் இருந்தவர். இவர் 4-வது மன்னர் கயாம் வுரூக்கின் மருமகனும், அவரது மகளும் இளவரசியுமான குசுமவர்தனியைத் திருமணம் புரிந்தவரும் ஆவார். கயாம் வுரூக்கின் இன்னும் ஒரு மகனான பிரே வீரபூமி என்பவன் விக்கிரமவர்தனனினதும் குசுமவர்தனியினதும் ஆட்சிக்கு எதிராக சவால் விடுத்தான். தானே கயாம் வுரூக்கின் ஒரேயொரு மகன் எனவும், தானே அவரது முடிக்குரிய வாரிசு எனவும் வாதாடினான். ஆனாலும், வீரபூமியின் தாய் கயாம் வுரூக்கின் சட்டபூர்வமான மனைவி அல்லாத காரணத்தாலும், அவள் ஒரு இற்பரத்தை என்பதாலும் வீரபூமி சட்டபூர்வமாக வாரிசாக அறிவிக்கப்படவில்லை. இவர்களுக்கிடையே வாரிசுரிமைப் போர் 1404 முதல் 1406 வரை நடைபெற்றது. இப்போரில் விக்கிரமவர்தனன் வெற்றி பெற்றாலும் இந்த உள்நாட்டுப் போர் மயாபாகித்துப் பேரரசை நலிவடையச் செய்தது. விக்கிரமவர்தனனின் ஆட்சி 1429 வரை நடந்தது, அவருக்குப் பின்னர் அவரது மகள் சுகித்தா ஆட்சிப் பொறுப்பை ஏற்றார்.
# அகமத் அத்லி

**அகமத் அத்லி** *(Ahmed Adly)* எகிப்து நாட்டைச் சேர்ந்த ஒரு சதுரங்க கிராண்டு மாசுட்டர் ஆவார் ஆவார். இவர் 1987 ஆம் ஆண்டு பிப்ரவரி மாதம் 19 ஆம் நாள் பிறந்தார்.  
2005 ஆம் ஆண்டு ஆப்பிரிக்க சதுரங்கச் சாம்பியன் பட்டத்தையும் 2007 ஆம் ஆண்டு உலக இளையோர் சதுரங்க சாம்பியன் பட்டத்தையும் அகமத் அத்லி வென்றுள்ளார். ஐசுலாந்து நாட்டின் ரெய்க்யவிக் நகரத்தில் 2006 ஆம் ஆண்டு நடைபெற்ற அனைவருக்குமான சதுரங்கப் போட்டியில், காப்ரியல் சர்கிசியன், சாக்ரியர் மேமிதையரோவ், இகோர்-அலெக்சாந்தர் நடாப், பென்டலா அரிகிருட்டிணன் ஆகியோருடன் ஒன்று முதல் ஐந்து வரையிலான இடங்களுக்கான போட்டியில் சமநிலை வகித்தார். இதேபோல 2008 ஆம் ஆண்டு ஆம்பர்க்கில் நடைபெற்ற சதுரங்கப் போட்டியில் சிகர்த்சு லங்கா, தோரியன் ரோகோசெங்கோ ஆகியோருடன் சேர்ந்து முதல் மூன்று இடங்களுக்கான போட்டியில் சமநிலை வகித்தார். 2009 இல் நடைபெற்ற உலோக கோப்பை சதுரங்கப் போட்டியில் கலந்து கொண்ட இவர் முதல் சுற்றில் உருசியாவைச் சேர்ந்த விக்டர் போலோகன்னிடம் தோற்று போட்டியிலிருந்து வெளியேற்றப்பட்டார்
# அகமத் அத்லி

## சாம்பியன் பட்டங்கள்

1.அர்மீனியாவில் நடைபெற்ற 2007 ஆம் ஆண்டிற்கான உலக இளையோர் சதுரங்க சாம்பியன் பட்டம்
2.2004 ஆம் ஆண்டு கிரீசு நாட்டில் நடைபெற்ற 18 வயதுக்குட்பட்டோருக்கான சதுரங்கப் போட்டியில் வெண்கலப் பதக்கம்.
# விஜய் தேவரகொண்டா

**விஜய் தேவரகொண்டா** (9 மே 1989) (**Vijay Deverakonda**) தெலுங்கு சினிமாவில் பெயர் பெற்ற ஒரு இந்திய திரைப்பட நடிகர். விஜய் தேவரகொண்டா 2011 ஆம் ஆண்டில் ரவி பாபுவின் காதல் நகைச்சுவை திரைப்படமான * நுவ்விலா * (2011) மூலம் அறிமுகமானார் , ஆனால் அவர் யெவடே சுப்பிரமணியம் * (2015) படத்தில் துணை வேடத்தில் நடித்ததன் மூலம் அங்கீகாரம் பெற்றார் .*  
விஜய் 2016 பிளாக்பஸ்டர் காதல் நகைச்சுவை படமான பெல்லி சூப்புலுவில் முக்கியக் கதாபாத்திரத்தில் நடித்து தெலுங்கில் சிறந்த திரைப்படத்திற்கான தேசிய திரைப்பட விருது மற்றும் சிறந்த படத்திற்கான பிலிம்பேர் விருது - தெலுங்கு என விருது பெற்றார் . விஜய் தெலுங்கு சினிமா வின் முன்னணி நடிகராக தன்னை நிலைநிறுத்திக் கொண்டார், * அர்ஜுன் ரெட்டி * (2017), * மகாநடி (தமிழில் நடிகையர் திலகம்) * (2018), ரஸ்மிகாவுடன் நடித்த* கீத கோவிந்தம் * (2018), மற்றும் * டாக்ஸிவாலா * (2018), போன்றவை அதிக வசூல் செய்த அவரின் தெலுங்கு படங்களின் பட்டியல். அர்ஜுன் ரெட்டிஇல் அவரது நடிப்பு அவருக்கு சிறந்த நடிகருக்கான பிலிம்பேர் விருது - தெலுங்கு உட்பட பல பாராட்டுக்களைப் பெற்றது.
# விஜய் தேவரகொண்டா

## ஆரம்பகால வாழ்க்கை மற்றும் கல்வி

விஜய் தேவரகொண்டா தெலுங்கு தொலைக்காட்சி இயக்குநர், தேவரகொண்டா கோவர்தன் ராவ் மற்றும் தேவரகொண்டா மாதவி ஆகியோருக்கு தெலங்கானா மாநிலம், நகர்கர்னூல் மாவட்டம், அச்சம்பேட்டை இல் பிறந்தார்.
பள்ளிப்படிப்பை 1. ஸ்ரீ சத்ய சாய் ஹையர் செகண்டரி ஸ்கூல், புட்டபர்த்தி.
2. லிட்டில் ஃபிளவர் ஜூனியர் ஸ்கூல் , ஹைதராபாத். ஆகிய பள்ளிகளில் முடித்தார். மற்றும் பத்ருக்கா காலேஜ் ஆஃப் காமர்ஸ்,ஹைதராபாத் ல் தனது பி.காம் பட்டப்படிப்பை முடித்தார்.
# விஜய் தேவரகொண்டா

## தொழில்

### ஆரம்பகால வாழ்க்கை மற்றும் போராட்டம் (2011-2015)

2011 ஆம் ஆண்டில் ரவி பாபுவின் காதல் நகைச்சுவை நுவ்விலாவில் நடித்ததன் மூலம் தேவரகொண்டா திரைப்பட துறையில் அறிமுகமானார், பின்னர் சேகர் கம்முலாவின் லைஃப் இஸ் பியூட்டிஃபுல் (2012 திரைப்படம்) படத்தில் சிறப்புத் தோற்றத்தில் தோன்றினார். இந்த இரு படங்களும் வெற்றிகரமான படங்களாக அமைந்தன. ஆனால் தேவரகொண்டாவிற்கு இதன் மூலம் அங்கீகாரம் கிடைக்கவில்லை. பின்னர், அவர் அந்த நேரத்தில் உதவி இயக்குனரான நாக் அஸ்வின் உடன் அறிமுகமானார், அது தேவரகொண்டா, நாக் அஸ்வினின் இயக்கத்தில் 2015 ஆம் ஆண்டு வெளிவந்த திரைப்படமான யெவடே சுப்பிரமணியம் படத்தில் நடிகர் நானி உடன் துணை வேடத்தில் நடிக்க காரணமாக அமைந்தது. இப்படத்தை தெலுங்கு திரையுலகில் தயாரிப்பாளரான அஸ்வினி தத் மகள்கள் தயாரித்தனர். பிரியங்கா தத் அவரை ஆதரித்தார், படப்பிடிப்பு தொடங்கியதும், ஸ்வப்னா தத் அவரைத் தனது பட நிறுவனத்தில் நடிக்க ஒப்பந்தமாக்கி கையெழுத்திட்டார். இந்தப் படம் விமர்சன மற்றும் வணிக ரீதியான வெற்றியைப் பெற்றது, மேலும் தேவரகொண்டா தனது கற்பனையும் ஆற்றலும் வெளிப்படுத்தி திரைப்படத்தில் நடித்ததற்காகவும் பாராட்டுக்களைப் பெற்றார். இந்தப் படம் இறுதியாக அவருக்கு தெலுங்கு சினிமாவில் உரிய இடத்தை கொடுத்தது.
# விஜய் தேவரகொண்டா

## தொழில்

### திருப்புமுனை மற்றும் வெற்றி (2015 - தற்போது வரை)

தருண் பாஸ்கர் தாசையம் இயக்கிய பெல்லி சூப்புலு படத்தில் விஜய் முதன்முறையாக முன்னணி பாத்திரத்தில் நடித்தார்.நடிகையாக ரிது வர்மா நடித்துள்ளார்.இருவரின் இயல்பான நடிப்பால் படம் வணிக ரீதியாக வெற்றி பெற்றது. இது 64 வது தேசிய திரைப்பட விருதுகள் இல் தெலுங்கில் சிறந்த திரைப்படத்திற்கான தேசிய திரைப்பட விருது பெற்றது மற்றும் பிலிம்பேர் சிறந்த படத்திற்கான விருது - தெலுங்கு ஆகிய விருதும் கிடைத்தது. ஒரு சோம்பேறி சமையல்காரரின் யதார்த்தமான சித்தரிப்புக்காக அவர் பாராட்டுக்களைப் பெற்றார்.பின்னர் அவர் 2017 இல் துவாரகா என்ற மசாலா என்டர்டெய்னரில் நடித்தார். இது எதிர்மறையான விமர்சனங்களுடன் பாக்ஸ் ஆபிஸில் தோல்வியடைந்தது. அவரது அடுத்த படம் அர்ஜுன் ரெட்டி மிகவும் தைரியமாகவும் தீவிரமாகவும் கதை இருந்ததற்காக பாராட்டுகளையும் விமர்சனத்தையும் பெற்றது. சுய அழிவு, குறுகிய மனநிலை மற்றும் குடிப்பழக்கம் கொண்ட அறுவை சிகிச்சை நிபுணராக விஜய் சித்தரிக்கப்பட்டது விமர்சன ரீதியான பாராட்டுகளைப் பெற்றது, இது அவருக்கு சிறந்த நடிகருக்கான பிலிம்பேர் விருது - தெலுங்கு உட்பட பல விருதுகளை வென்று தந்தது. அர்ஜுன் ரெட்டியைத் தொடர்ந்து "யே மந்திரம் வீசாவே" படம் 5 ஆண்டுகள் தாமதத்திற்குப் பின் இறுதியாக வெளியிடப்பட்டது. இது விமர்சகர்களிடமிருந்து மோசமான விமர்சனங்களை வழங்கியது மற்றும் பாக்ஸ் ஆபிஸில் சிறப்பாக செயல்படவில்லை. பின்னர் அவர் நடிகை சாவித்திரியின் வாழ்க்கையைச் சுற்றியுள்ள வாழ்க்கை வரலாற்று காலப்படமான "மகாநடி" (தமிழில் நடிகையர் திலகம்) இல் நடித்தார். அதில் ஒரு கவர்ச்சியான மற்றும் எளிய புகைப்படக் கலைஞராக நடித்ததற்காக பாராட்டுகளைப் பெற்றார். 2018 ஆம் ஆண்டில் தேவரகொண்டாவின் அடுத்த வெளியீடு கீதா ஆர்ட்ஸ் ன் 'காதல் நகைச்சுவை' படமான கீத கோவிந்தம் (திரைப்படம்), இதில் அவர் ஒரு அப்பாவி மற்றும் பதட்டமான கல்லூரி பேராசிரியராக நடித்தார். அர்ஜுன் ரெட்டியில் ஆக்ரோஷமான பாத்திரத்திற்குப் பிறகு இந்தக் கதாபாத்திரத்தில் நடித்ததற்காக தேவரகொண்டா பாராட்டு பெற்றார். இந்தப் படம் வணிக ரீதியாக வெற்றி பெற்றது. இது 5 கோடி பட்ஜெட்டில் மட்டுமே தயாரிக்கப்பட்டது. அக்டோபர் 5 ஆம் தேதி வெளியான அவரது அடுத்த படம், அரசியல் த்ரில்லர் நோட்டா, இயக்கியது இருமுகன் (திரைப்படம்) - புகழ் ஆனந்த் சங்கர். இது விமர்சகர்களிடமிருந்து கலவையான விமர்சனங்களைப் பெற்றது மற்றும் பாக்ஸ் ஆபிஸில் ஒரு பேரழிவாக முடிந்தது. அவரது அடுத்த படம் யு.வி. கிரியேஷன்ஸின் 'சூப்பர்நேச்சுரல் காமெடி த்ரில்லர்' 'டாக்ஸிவாலா' 'இதில் விஜய் வைத்திருந்த காரை சுற்றி நடக்கும் கதையாக இது அமைந்தது, இதன் நடிகை மாளவிகா நாயர் ஆவார் .
நவம்பர் 2018 நிலவரப்படி, விஜய் தற்போது மீண்டும் ராஷ்மிகா மந்தண்ணா உடன் 'டியர் காம்ரேட்' படத்தில் நடித்து உள்ளார். மேலும் கிராந்தி மாதவ் இயக்கத்தில் பெயரிடப்படாத படத்தில் ராஷி கன்னா, ஐஸ்வர்யா ராஜேஷ் மற்றும் இசபெல் லைட் ஆகியோருடன் இணைந்து நடித்து உள்ளார். அவர் அடுத்ததாக ஹீரோ என்ற தெலுங்கு படத்தில் (தமிழ் மற்றும் மலையாளத்திலும் டப்பிங் செய்யப்பட உள்ளது)இரு சக்கர வாகன பந்தய வீரர் வேடத்தில் நடிக்கிறார். இப்படத்தை குற்றமே தண்டனை மற்றும் காக்கா முட்டை போன்ற படங்களின் இணை எழுத்தாளர் ஆனந்த் அண்ணாமலை இயக்குகிறார். படத்தில் மாளவிகா மோகனன் என்பவர் விஜய்யின் காதலி பாத்திரத்தில் தோன்றுகிறார். 2018 ஆம் ஆண்டில் ஃபோர்ப்ஸ் இந்தியாவின் 100 பிரபலங்கள் வரிசையில் 72 வது இடத்தைப் பிடித்து புகழ்பெற்றார்.
# விஜய் தேவரகொண்டா

## திரைப்பட வரலாறு

• அனைத்து திரைப்படங்களும் தெலுங்கு மொழியில் உள்ளன, மற்றவை வேறு வகையில் குறிப்பிட்டப்பட்டுள்ளது.  
| வருடம் | திரைப்படம் | கதாபாத்திரம்(ங்கள்) | குறிப்பு | மேற்கோள் |
| --- | --- | --- | --- | --- |
| 2011 | *நுவ்விலா* | விஷ்ணு | திரைப்பட அறிமுகம் |  |
| 2012 | *லைஃப் இஸ் பியூட்டிஃபுல்* | அஜய் | சிறப்புத் தோற்றம் |  |
| 2015 | *யெவடே சுப்ரமணியம் * | ரிஷி | துணை வேடம் |  |
| 2016 | *பெல்லி சூப்புலு* | பிரசாந்த் | முதல் முன்னணி பாத்திரம் |  |
| 2017 | *த்வாரகா* | எர்ரா ஸ்ரீனு / ஸ்ரீ கிருஷ்ணாநந்த ஸ்வாமி |  |  |
| 2017 | *அர்ஜுன் ரெட்டி * | Dr. அர்ஜுன் ரெட்டி தேஷ்முக் | சிறந்த நடிகருக்கான பிலிம்பேர் விருது - தெலுங்கு |  |
| 2018 | *யே மந்த்ரம் வீசாவே* | நிகில் "நிக்கி" |  |  |
| 2018 | *மஹாநடி* | விஜய் ஆண்டனி | இருமொழி படம், தமிழ் யில்
"நடிகையர் திலகம் (திரைப்படம்)" |  |
| 2018 | *கீத கோவிந்தம்* | விஜய் கோவிந்த் |  |  |
| 2018 | *நோட்டா* | V. வருண் | தமிழ் படம், தெலுங்கிலும் டப்பிங் செய்யப்பட்டு வெளியிடப்பட்டது |  |
| 2018 | *ஈ நகரானிகி ஏமாயிந்தி* | சிறப்புத் தோற்றம் |  |  |
| 2018 | *டாக்ஸிவாலா* | ஷிவா |  |  |
| 2019 | * டியர் காம்ரேட்* | பாபி கிருஷ்ணன் | தமிழ், தெலுங்கு, மலையாளம், கன்னடம் ஆகிய மொழிகளில் வெளியாகிறது |  |
| 2019 | *மீக்கு மாத்திரமே செபித்த* | சிறப்புத் தோற்றம் |  |  |
| 2020 | *வேர்ல்ட் பேமஸ் லவர்* | கெளதம்/ஸ்ரீனு |  |  |
| 2020 | *ஹீரோ* | தயாரிப்பில் |  |  |
| 2020 | *பயிட்டர் * | தயாரிப்பில் |  |  |
# விக்கிப்பீடியா:Statistics/weekly/16-Jun-2019
# கருக்கம்பட்டி, ஊத்தங்கரை ஒன்றியம்

**கருக்கம்பட்டி** (KARUKKAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கருக்கம்பட்டி, ஊத்தங்கரை ஒன்றியம்

## மக்கள்வகைப்பாடு

காட்டேரி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 241 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 65 வீடுகள் உள்ளன. கிராமத்தின் மொத்த மக்கள் தொகையானது 269 ஆகும். இதில் ஆண்கள் எண்ணிக்கை 151, பெண்களின் எண்ணிக்கை 118 என உள்ளது. மக்களின் கல்வியறிவு விகிதமானது 45.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கருக்கம்பட்டி, பாப்பிரெட்டிப்பட்டி ஒன்றியம்

**கருக்கம்பட்டி** (Karukkampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி ஊராட்சி ஒன்றியம், சித்தேரி ஊராட்சிக்கு உட்பட்ட ஒரு சிற்றூர் ஆகும்.
# கருக்கம்பட்டி, பாப்பிரெட்டிப்பட்டி ஒன்றியம்

## அமைவிடம்

இந்த ஊரானது மாவட்டத்தின் தலைநகரான தருமபுரியில் இருந்து 35 கிலோமீட்டர் தொலைவிலும், மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது.
# மோபினா அலினாசாப்

**மோபினா அலினாசாப்** (*Mobina Alinasab* ) 2000 ஆம் ஆண்டு ஆகத்து மாதம் ஏழாம் தேதி பிறந்த ஒரு சதுரங்க வீராங்கனை ஆவார். ஈரான் நாட்டைச் சேர்ந்த இவர் பன்னாட்டு பெண் சதுரங்க மாசுட்டர் என்ற பட்டத்தைப் பெற்றுள்ளார்.
# மோபினா அலினாசாப்

## வாழ்க்கை வரலாறு

2016 ஆம் ஆண்டு ஆசிய இளையோர் சதுரங்க சாம்பியன் பட்டப் போட்டியில் மோபினா அலினாசாப் முதல் இடத்தை பிடித்தார். உலக இளையோர் சதுரங்க சாம்பியன் பட்டப் போட்டியில், பதினாரு வயதிற்கு கீழான பெண்களுக்கான போட்டிப் பிரிவில் இவர் இரண்டாம் இடத்தை பிடித்தார்..
2017 ஆம் ஆண்டு நடைபெற்ற ஈரானிய பெண்களுக்கான் சதுரங்க சாம்பியன் பட்டப் போட்டியில், சாம்பியன் பட்டத்தையும் மோபினா அலினாசாப் வென்றுள்ளார்.
மேலும், இதே ஆண்டு பெண்களுக்கான உலக சதுரங்கச் சாம்பியன் பட்டப் போட்டிக்கான ஆசிய மண்டல 3.1 போட்டியில் வெற்றி பெற்று 2018 ஆம் ஆண்டிற்கான பெண்கள் உலக சதுரங்கப் போட்டிக்கு தகுதி பெற்றார். .
பெண்கள் சதுரங்க ஒலிம்பியாடு போட்டிகளில் ஈரான் நாட்டின் சார்பாக மோபினா பங்கேற்று விளையாடியுள்ளார்.
- 2018 ஆம் ஆண்டு பத்தூமி நகரத்தில் நடைபெற்ற 43 ஆவது பெண்கள் சதுரங்க ஒலிம்பியாடு போட்டியில் மோபினா (+6 =4 -1). என்ற புள்ளிகள் பெற்று மூன்றாவது இடத்தைப் பிடித்தார்.  
2017 ஆம் ஆண்டு பிடே மோபினா அலினாசாப்பிற்கு அனைத்துலக சதுரங்க மாசுட்டர் பட்டத்தை வழங்கி சிறப்பித்தது.
# யோகான்னசு மபுசெலா

**யோகான்னசு மன்யெடி மபுசெலா** (Johannes Manyedi Mabusela) சூன் 4 1984 ஆம் ஆண்டு சூன் மாதம் 4 ஆம் தேதி பிறந்த ஒரு சதுரங்க விளையாட்டு வீர்ர் ஆவார். தென்னாப்பிரிக்க நாட்டு சதுரங்க வீர்ரான இவருக்கு பன்னாட்டு சதுரங்க கூட்டமைப்பு அனைத்துலக சதுரங்க மாசுட்டர் என்ற பட்டத்தை வழங்கியுள்ளது. 2002 இல் நடைபெற்ற இளையோருக்கான ஆப்பிரிக்க சதுரங்க போட்டியில் வென்றார்.  
2012 ஆம் ஆண்டிற்கான தெற்கு ஆப்பிரிக்க அனைவருக்குமான சதுரங்கப் போட்டியில் ரோட்வெல் மாகோடோ, அகமது அத்லி மற்றும் டேனியல் காவ்டெரி ஆகியோருடன் இணைந்து மாபுசெலா முதலாவது இடத்திற்கான போட்டியில் சமநிலையைப் பிடித்தார், சமன்முறி ஆட்டத்தில் மூலம் இப்போட்டியில் இரண்டாவது இடத்தைப் பிடித்து, சதுரங்க போட்டிகளில் தென்னாப்பிரிக்காவின் முதலாவது மிக உயர்ந்த இடத்தைப் பிடித்த வீரர் என்ற பெருமையைப் பெற்றார்.  
2008, 2010, 2012 மற்றும் 2018 ஆம் ஆண்டுகளில் சதுரங்க ஒலிம்பியாடு போட்டிகளில் தென்னாப்பிரிக்க நாட்டின் தேசிய அணிக்காக விளையாடினார். 2003 , 2011 ஆம் ஆண்டுகளில் நடைபெற்ற அனைத்து ஆப்பிரிக்க விளையாட்டுப் போட்டிகளில் பங்கேற்று விளையாடினார். 2011ஆம் ஆண்டு போட்டி நிகழ்வில், அணி மற்றும் 4 வது சதுரங்கப் பலகையின் தனிநபர் என்ற பிரிவுகளில் இவர் .
இரண்டு வெள்ளிப் பதக்கங்களை வென்றார்.
# த. சீனிவாசன்

**த. சீனிவாசன்** என்பவர் 2016 ஆம் ஆண்டு தமிழ்க் கணிமைக்கான சுந்தர ராமசாமி விருதினைப் பெற்ற கணித்தமிழ் ஆர்வலராவர். கட்டற்ற இணைய வளங்களை உருவாக்கும் முயற்சிகளில் ஈடுபட்டுவருகிறார். *ப்ரீ தமிழ் ஈபுக்ஸ்* என்ற தன்னார்வக் குழுவினை நிறுவி படைப்பாக்கப் பொதுமங்கள் உரிமையில் பல மின்னூல்களை வெளியிட்டுவருகிறார். உத்தமத்தின் இந்தியப் பிரிவின் ஒருங்கிணைப்பாளராகவும் உள்ளார். இவர் உருவாக்கிய பைத்தான் வழி கூகிள் எழுத்துணரி இடைமுகம் வழியாக விக்கிமூலம் திட்டத்தில் இந்திய மொழிப் பக்கங்கள் அதிகமாக உருவாக்கப்பட்டன.
# த. சீனிவாசன்

## கணியம் அறக்கட்டளை

2018 ஆம் ஆண்டு கணியம் அறக்கட்டளையை சீனிவாசன் நிறுவினார். இதன் மூலம் கட்டற்ற உரிமையில் பல்வேறு தொழிற்நுட்பக் கருவிகளும், தமிழ் மெய்நிகர் வளங்களும் உருவாக்கப்பட்டுவருகின்றன. இந்த அறக்கட்டளை மூலம் 2019 மார்ச் மாதம் பல்கலைக்கழக மானியக்குழு நிதியுதவியுடன் சங்க இலக்கியத்திற்கு ஒர் கைபேசி செயலியை வெளியிடப்பட்டது.
# மூன்றாம் சிவாஜி

**மூன்றாம் சிவாஜி** (**Shivaji III**) (1756 - 24 எப்ரல் 1813), மராத்திய போன்சலே வம்சத்தின் இரண்டாம் சம்பாஜியின் மகனும், கோல்ஹாப்பூர் அரசின் மன்னராவார்.
இவர் கோல்ஹாப்பூர் அரசை 22 செப்டம்பர் 1762 முதல் 24 ஏப்ரல் 1813 முடிய ஆண்டார்.
# நான்காம் சிவாஜி

**நான்காம் சிவாஜி** (**Shivaji IV**) (1816 - 03 சனவரி 1822), மராத்திய போன்சலே வம்சத்தின் கோல்ஹாப்பூர் மன்னர் ஆவார். இவர் கோல்ஹாப்பூர் அரசை 2 சூலை 1821 முதல் 3 சனவரி 1822 முடிய ஆண்டார். இவருக்குப் பின் சாகாஜி கோல்ஹாப்பூரின் மன்னரானார்.
# நான்காம் சிவாஜி

## ஆதாரங்கள்

- Detailed biography
# சாகாஜி (கோலாப்பூர்)

**சாகாஜி** (**Shahaji**) (22 சனவரி 1802 - 29 நவம்பர் 1838) மராத்திய போன்சலே வம்சத்தின் கோல்ஹாப்பூர் இராச்சியத்தின் அரசப் பிரதியாக 2 சூலை 1821 முதல் 3 சனவரி 1822 முடிய இருந்தவர். பின்னர் கோல்ஹாப்பூர் இராச்சியத்தின் மன்னராக 3 சனவரி 1822 முதல் 29 நவம்பர் 1838 முடிய ஆண்டவர். இவருக்குப் பின்னர் கோல்ஹாப்பூர் இராச்சியத்தின் மன்னராக ஐந்தாம் சிவாஜி அரியணை ஏறினார்.
# சாகாஜி (கோலாப்பூர்)

## ஆதாரங்கள்

- Detailed biography
# ஐந்தாம் சிவாஜி

**ஐந்தாம் சிவாஜி** (**Shivaji V**) (26 டிசம்பர் 1830 – 4 ஆகஸ்டு 1866), மராத்திய போன்சலே வம்சத்தின் கோல்ஹாப்பூர் சமஸ்தானத்தின் அரசர் ஆவார். சாகாஜிக்குப் பின்னர் இவர் கோல்ஹாப்பூர் இராச்சியத்தை 1838 முதல் 1866 முடிய ஆண்டார்.  
பிரித்தானிய இந்தியா ஆட்சியின் கீழ் இவரது அரசு ஒரு சுதேச சமஸ்தானமாக இருந்தது. இவருக்குப் பின் இரண்டாம் இராஜாராம் கோலாப்பூர் இராச்சியத்தின் மன்னரானார்.
# இரண்டாம் சம்பாஜி

**இரண்டாம் சம்பாஜி** (**Sambhaji II) ** (பிறப்பு:1698 - இறப்பு: 18 டிசம்பர் 1760), மராட்டியப் பேரரசர் சிவாஜியின் பேரனும், சத்திரபதி இராஜாராம் - இராஜேஸ்பாய் இணையரின் மகனும் ஆவார் போன்சலே வம்சத்தின் கோலாப்பூர் இராச்சியத்தின் மன்னரும் ஆவார்.  
சாகுஜி, இராஜமாதாவான தாராபாயை வீழ்த்திய பின்னர், தாராபாய் கோல்ஹாப்பூரில் அரசை தமது நிறுவி, தம் குழந்தையான இரண்டாம் சிவாஜியின் அரசப்பிரதிநிதியாக 1710 முதல் 1714 முடிய ஆட்சி செய்தார்.  
அச்சமயத்தில் தாராபாயின் சக்களத்தியான இராஜேஸ்பாய், தாராபாய்க்கு எதிராக புரட்சி செய்து, கோல்ஹாப்பூர் அரசை கைப்பற்றி, தன் குழந்தையான இரண்டாம் சம்பாஜியை அரியணையில் அமர்த்தி தான் அரசப்பிரதிநிதியாக இருந்து ஆட்சி செய்தார்.இரண்டாம் சம்பாஜி 1714 முதல் 1760 முடிய கோலாப்பூர் அரசை ஆண்டார்.  
இரண்டாம் சிவாஜிக்குப் பின்னர் கோல்ஹாப்பூர் அரசின் அரியணை ஏறிய மூன்றாம் சிவாஜியின் அரசப்பிரதிநிதியாக ஜிஜாபாய் ஆட்சி செலுத்தினார்.
# ஆறாம் சிவாஜி

**ஆறாம் சிவாஜி** (**Shivaji VI**)(5 ஏப்ரல் 1863 - 25 டிசம்பர் 1883), மராத்திய போன்சலே வம்சத்தின் கோல்ஹாப்பூர் இராச்சியத்தின் மன்னராக, பிரித்தானிய இந்தியாவின் ஆட்சியின் கீழ் 1871 முதல் 1883 முடிய சுதேச சமஸ்தான மன்னராக இருந்தவர். இவர் தமது இருபதாவது வயதில் கொல்லப்பட்டு இறந்தார்.
# தளி எத்தலப்ப நாயக்கர்

**எத்தலப்ப நாயக்கர்** என்பவர் தமிழ்நாட்டின், திருப்பூர் மாவட்டம், உடுமலை வட்டத்தில் அமைந்துள்ள தளி பாளையப்பட்டை 1,800களில் ஆண்ட ஒரு பாளையக்காரராவார்.. தளி பாளையத்தை, அவர்களது வம்சாவழியில் 16 பேர் ஆண்டுவந்துள்ளனர். பல இந்தியர்களை தூக்கிலிட்டு ஆங்கிலேயர்கள் கொன்றிருக்கிறார்கள். ஆனால், ஆங்கிலேய தூதர் ஒருவருக்கு தூக்கு தண்டனை நிறைவேற்றியவர் இந்த எத்தலப்ப நாயக்கர் ஆவார்... இதன்பிறகு படையெடுத்து வந்த வெள்ளையர்கள் இவரது கோட்டையை தரைமட்டமாக்கி பாளையத்தை கைப்பற்றி இவரைக் கொன்றனர்.
# தாலியம்(I) புரோமைடு

அறை வெப்பநிலையில் தாலியம்(I) புரோமைடு கனசதுர சீசியம் குளோரைடு வகை கட்டமைப்பு கொண்டதாக உள்ளது. ஆனால் குளிர்விக்கும்போது செஞ்சாய்சதுரப் படிகத் திட்டம் கொண்டதாக மாறுகிறது . மாறும் வெப்பநிலை அளவு இதனுடன் கலந்துள்ள மாசுக்களை அடிப்படையாகக் கொண்டு வேறுபடுகிறது. LiF, NaCl அல்லது KBr தளப்பொருட்கள் மீது நானோமீட்டர் அளவு- மெல்லிய தாலியம் புரோமைடு படலங்கள் பாறை உப்பு வகை கட்டமைப்புடன் வளர்கின்றன .  
தாலியம் மிகவும் நச்சுத்தன்மையுடைய ஒரு தனிமம் ஆகும். தோல் வழியாக உறிஞ்சப்பட்டு ஒட்டுமொத்தமாக இது நச்சாக திரள்கிறது. தாலியம் சேர்மங்களை உட்கொள்வதனால் சோர்வு, மூட்டு வலி, புற நரம்பழற்சி, இணைப்பு வலி, முடி உதிர்தல், வயிற்றுப்போக்கு, வாந்தி மற்றும் மத்திய நரம்பு மண்டலம், கல்லீரல் மற்றும் சிறுநீரகங்களுக்கு சேதம் உள்ளிட்ட கடுமையான மற்றும் நாள்பட்ட விளைவுகள் தோன்றுகின்றன .
# செயற்கைக் கதிரியக்க ஓரிடத்தான்

**செயற்கைக் கதிரியக்க ஓரிடத்தான்** என்பன்து ஒரு தனிமத்தின் கதிரியக்க அணுக்கருவாகும். இவை இயற்கையாக அமைவது இல்லை, செயற்கையாக ஆய்வுக்கூடங்களில் அல்லது அணுக்கரு உலையில் உருவாக்கப்படுபவை. இவற்றை துகள் முடுக்கிகள் மூலமாகவும் உருவாகலாம். இவை பெரிதும் நிலையில்லாதவை, சில மணித்துளிகளிலேயே வேறொரு அணுவாக மாறிவிடும்.
# செயற்கைக் கதிரியக்க ஓரிடத்தான்

## வெளியிணைப்புகள்

- Map of the Nuclides at LANL T-2 Website
# கோம்பேட்டு

</br>
**கோம்பேட்டு** (*Kombat*) என்பது நமீபியா நாட்டிலுள்ள ஒர் சுரங்கம் ஆகும். இச் சுரங்கம் வடக்கு நமீபியா நகரின் ஒட்டாவி மலைத்தொடரின் தெற்கு விளிம்பில் அமைந்துள்ளது. ஒட்டாவிக்கு கிழக்கில் 37 கிலோமீட்டர் தொலைவில் தங்க நெடுஞ்சாலை எனப்படும் பி8 சாலையில் குரூட்போண்டெயின் நகரில் இச்சுரங்கம் அமைந்துள்ளது . கோம்பேட் சுரங்கப் பகுதியில் அதிகபட்சமாக 1000 பேருக்கு மேல் வசித்தனர். 2015 இல் கிட்டத்தட்ட இப்பகுதி தடைசெய்யப்பட்டது. இருப்பினும் கோம்பேட் தொடக்கப்பள்ளி குறைந்த மாணவர் எண்ணிக்கையுடன் தொடர்ந்து இயங்கி வருகிறது. எஞ்சியுள்ள குடியிருப்பு மக்களுக்காக இங்கு ஒரு மருத்துவமனையும் இயங்கி வருகிறது .  
கோம்பாட் சுரங்கத்திற்கு அருகில் கனிமங்கள் இருப்பது 1950 ஆம் ஆண்டு கண்டுபிடிக்கப்பட்டது. 1900 ஆம் ஆண்டுகளில் தாமிரத்தைப் பிரித்தெடுப்பதற்காக கோம்பாட் சுரங்கம் தொடங்கப்பட்டது  
தாமிரத்தை தவிர இச்சுரங்கத்தில் ஈயம் மற்றும் வெள்ளி படிவுகள் இருப்பதாக அறியப்பட்டது. கிளவ்கோசோரைட்டு உள்ளிட்ட அரிய கனிமங்களின் இருப்பிடமாக கோம்பேட் சுரங்கம் கருதப்படுகிறது.
# ஓம் பிர்லா

## இளமை

ஓம் பிர்லா, சிறீகிருஷ்ண பிர்லா மற்றும் சகுந்தலா தேவிக்கு மார்வாரி இந்து குடும்பத்தில் மகனாகப் பிறந்தார். இவர் கோட்டாவில் உள்ள அரசு வணிகக் கல்லூரியில் இளநிலை வணிகவியல் பட்டமும் அஜ்மீர் மகரிசி தயானந்த சரசுவதி பல்கலைக்கழகத்தில், வணிகத்தில் முதுகலைப் பட்டம் பெற்றார். 1991-இல் அமிதாவினை மணந்த இவருக்கு அகன்சா மற்றும் அஞ்சலி என்ற இரு மகள்கள் உள்ளனர்.
# ஓம் பிர்லா

## அரசியல்

### சட்டமன்ற உறுப்பினராக

ஓம் பிர்லா முதன் முதலாகச் சட்டமன்றத் தேர்தலில் 2003-இல் இராசத்தான் மாநிலம் கோட்டா தெற்கு சட்டமன்றத் தேர்தலில் போட்டியிட்டு வெற்றி பெற்றார். இவர் இந்திய தேசிய காங்கிரசின் சாந்தி தரிவாலை 10,101 வாக்குகள் வித்தியாசத்தில் தோற்கடித்தார். இதன் பின்னர் 2008-இல் நடைபெற்ற தேர்தலில் மீண்டும் போட்டியிட்டு காங்கிரசைச் சேர்ந்த ராம் கிசன் வர்மாவினைவிட 24,300 வாக்குகள் வித்தியாசத்தில் மீண்டும் வெற்றி பெற்றார். நாடாளுமன்ற மக்களவை உறுப்பினராவதற்கு முன்பு, இவர் மூன்றாவது முறையாக 2011-இல் சட்டமன்றத் தேர்தலில் பங்கஜ் மேத்தாவை (காங்கிரசு) எதிர்த்து வெற்றி பெற்றார். 2013-இல் 50,000 வாக்குகள் கூடுதலாகப் பெற்று வெற்றி பெற்றார். ஓம் பிர்லா 2003 முதல் 2008 வரை இராசத்தான் மாநில அமைச்சராகவும் இருந்துள்ளார்.
# ஓம் பிர்லா

## அரசியல்

### மக்களவை உறுப்பினர்/சபைத் தலைவராக

கோட்டா மக்களவைத் தொகுதிக்கான பாஜக வேட்பாளராக, பிர்லா 16, 17 மற்றும் 18வது மக்களவை பொதுத் தேர்தல்களில் போட்டியிட்டு தேர்ந்தெடுக்கப்பட்டார்.
- மாநில தலைவர், பாரதிய ஜனதா இளைஞர் அணி, இராசத்தான் மாநிலம். (1991–1997)
- தேசிய துணைத் தலைவர், பாரதிய ஜனதா இளைஞர் அணி (1997-2003)
- கோட்டா தெற்கு சட்டமன்ற உறுப்பினர் (2003-2015)
- கோட்டா நாடாளுமன்ற உறுப்பினர் (2014-முதல்)
- துணைத் தலைவர், தேசிய கூட்டுறவு நுகர்வோர் கூட்டமைப்பு நிறுவனம்.
- தலைவர், கான்பெட், ஜெய்ப்பூர். (சூன் 1992 முதல் சூன் 1995 வரை)
- 17வது மக்களவையின் சபாநாயகர் (19 சூன் 2019 முதல் 5 ஜூன் 2024 வரை)
- 18வது மக்களவையின் சபாநாயகர் (சூன் 26, 2024 முதல் தற்போது வரை)
# ஆதிர் ரஞ்சன் சௌத்திரி

**ஆதீர் ரஞ்சன் சௌத்திரி** (**Adhir Ranjan Chowdhury**) (பிறப்பு:2 ஏப்ரல் 1956), இந்தியாவின் மேற்கு வங்காள மாநில அரசியல்வாதியும், சமூக ஆர்வலரும் ஆவார். இவர் மே 2019-இல் பகரம்பூர் மக்களவைத் தொகுதியிலிருந்து இந்திய மக்களைவை உறுப்பினராகத் தேர்ந்தெடுக்கப்பட்டார்.
# ஆதிர் ரஞ்சன் சௌத்திரி

## அரசியல் வாழ்க்கை

ஆதிர் ரஞ்சன் சௌத்திரி 1996-இல் இந்திய தேசிய காங்கிரசு கட்சி சார்பில், நபாகிராம் சட்டமன்றத் தொகுதியிலிருந்து மேற்கு வங்க சட்டமன்றத்திற்கு தேர்ந்தெடுக்கப்பட்டார். 1999-இல் அதிர் ரஞ்சன் சௌத்திரி பகரம்பூர் மக்களவைத் தொகுதிலிருந்து மக்களவைக்கு தேர்ந்தெடுக்கப்பட்டார். 28 அக்டோபர் 2012-இல் சௌத்திரி இந்தியப் பிரதமர் மன்மோகன் சிங் அமைச்சரவையில் இரயில்வே இணை அமைச்சராக பதவியேற்றார். 10 பிப்ரவரி 2014-இல் மேற்கு வங்காள காங்கிரசு கட்சியின் தலைவரானார். 19 சூன் 2019 அன்று மக்களவை காங்கிரஸ் கட்சி உறுப்பினர்களின் தலைவராகத் தேர்ந்தெடுக்கப்பட்டார். இவர் 2020 -2021 ஆண்டிற்கான நாடாளுமன்ற பொதுக் கணக்குக் குழுவின் தலைவராகவும் தேர்ந்தெடுக்கபட்டார்.
# அருந்ததி (தொலைக்காட்சித் தொடர்)

**அருந்ததி** என்பது சன் தொலைக்காட்சியில் 13 மே 2019 முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பாகி, செப்டம்பர் 16, 2019ஆம் ஆண்டு முதல் இரவு 10:30 மணிக்கு ஒளிபரப்பாகி நவம்பர் 9, 2019 இல் 154 அத்தியாயங்களுடன் நிறைவு பெற்ற திகில் மர்மம் மற்றும் நகைச்சுவை கலந்த தொலைகாட்சித் தொடர் ஆகும். இந்தத் தொடரில் நிகிதா ராஜேஷ் என்ற புதுமுக நடிகை தெய்வானை என்ற கதாபாத்திரத்தில் நடிக்க இவருக்கு ஜோடியாக தர்ஷக் கவுடா என்ற புதுமுக நடிகர் சண்முகம் என்ற கதாபாத்திரத்தில் நடிக்க, இவர்களுடன் சோனியா, பூவிலங்கு மோகன், ருத், அகிலா, பிரகாஷ் ராஜ், ஷில்பா ரவி, ஜெ.லலிதா, அர்ச்சனா, சுகாசினி போன்ற பலர் முக்கியக் கதாபாத்திரத்தில் நடித்துள்ளார்கள். இந்தத் தொடரை நடிகை கோவை சரளா வெளியிட்டு மற்றும் ஒரு முக்கிய கதாபாத்திரத்திலும் நடித்துள்ளார்.
# காட்டனூர், ஊத்தங்கரை வட்டம்

**காட்டனூர்** (Kattanur) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# காட்டனூர், ஊத்தங்கரை வட்டம்

## மக்கள்வகைப்பாடு

இந்த ஊரானது ஊத்தங்கரையில் இருந்து 26 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 70 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 170 வீடுகள் உள்ளன. கிராமத்தின் மொத்த மக்கள் தொகையானது 675 ஆகும். இதில் ஆண்கள் எண்ணிக்கை 336, பெண்களின் எண்ணிக்கை 339 என உள்ளது.
# ஆவடி மாநகராட்சி

**ஆவடி மாநகராட்சி** இந்தியாவின் தமிழ்நாட்டின் திருவள்ளூர் மாவட்டத்தில் உள்ள ஆவடி நகராட்சியின் பகுதிகளை விரிவாக்கம் செய்து தமிழ்நாட்டின் 15ஆவதாக உருவாக்கப்பட்ட மாநகராட்சியாகும். 17 சூன் 2019 அன்று தமிழ்நாடு அரசு இதற்கான அவசர சட்டம் பிறப்பித்து அதனை அரசிதழிலும் வெளியிட்டுள்ளது.